આ વર્ષે ૧૭ અને ૧૮ નવેમ્બરે ઉજવતા મહોત્સવમાં મુખ્યમંત્રી, નાયબ મુખ્યમંત્રી સહિત મહાનુભાવો ઉપસ્થિત રહેનાર છે. વર્ષ ૨૦૧૦થી તાના-રીરી સંગીત સન્માન એવોર્ડ આપવાની શરૂઆત તત્કાલિન મુખ્યમંત્રી અને હાલના પ્રધાનમંત્રી નરેન્દ્ર મોદી દ્વારા કરાઇ હતી. આ વર્ષે પણ વર્ષ ૨૦૧૭ અને ૨૦૧૮નો તાના-રીરી સંગીત સન્માન એવોર્ડ આપવામાં આવશે. આ એવોર્ડમાં રૂ.૫ લાખની રાશી, તામ્રપત્ર અને શાલ એનાયત કરવામાં આવે છે. તાના-રીરી મહોત્સવમાં પ્રથમ દિવસે ૧૭ નવેમ્બરે શનિવારે સાયલી તલવરકર, પિયુબેન સરખેલ, હેતલ મહેતા અને મુંજાલ મહેતા, મહેશ્વરી નાગરાજન સહિતના કલાકારો ઉપસ્થિત રહેશે.